งัด3มาตรการสั้น แก้สลากฯแพง
สำนักงานสลากฯ เต้นออกมาตรการระยะสั้น 6 เดือนปราบหวยแพง เล็งรวมชุด-ออกผลิตภัณฑ์ใหม่เพิ่มทางเลือกให้ผู้ซื้อ
21 ต.ค. 2560

สำนักงานสลากฯ เต้นออกมาตรการระยะสั้น 6 เดือนปราบหวยแพง เล็งรวมชุด-ออกผลิตภัณฑ์ใหม่เพิ่มทางเลือกให้ผู้ซื้อนายธนวรรธน์ พลวิชัย รองอธิการบดีอาวุโสฝ่ายวิชาการและงานวิจัย มหาวิทยาลัยหอการค้าไทย ในฐานะกรรมการสลากกินแบ่งรัฐบาล เปิดเผยว่า ขณะนี้มีปัญหาเรื่องการขายสลากกินแบ่งรัฐบาลเกินราคากระจายอยู่ในหลายพื้นที่ทั่วประเทศ รวมถึงปัญหาเรื่องการรวมชุด ซึ่งทำให้ราคาสลากปรับตัวเพิ่มขึ้นอย่างเห็น ได้ชัด ทางสำนักงานสลากฯ ไม่ได้ นิ่งนอนใจ โดยได้ออกมาตรการระยะสั้นในช่วง 6 เดือนออกมาเพื่อแก้ปัญหาดังกล่าว และจะมีการติดตามและประเมินผลอย่างใกล้ชิดเพื่อไม่ให้ปัญหาดังกล่าวส่งผลกระทบกับผู้ซื้อสลากในระยะต่อไปสำหรับมาตรการระยะสั้นช่วง 6 เดือน ในการแก้ปัญหาการขายสลากเกินราคา ประกอบด้วย 3 แนวทางหลัก คือ การประสานเจ้าหน้าที่ในการลงพื้นที่ตรวจสอบผู้ค้า หากพบว่ามีการขายเกินราคา การรวมชุด หรือมีการทำผิดเงื่อนไขที่กำหนด จะจับทันที โดยในช่วง 1 เดือนที่ผ่านมา สามารถจับกุมผู้กระทำความผิดได้เป็นจำนวนมาก ซึ่งโทษที่ได้รับนอกจากการเสียค่าปรับแล้ว ผู้ที่กระทำผิดจะโดนตัดโควตาทันที และโยกโควตาดังกล่าวไปเพิ่มในโครงการซื้อ-จองล่วงหน้าเพื่อให้สลากถึงมือผู้ค้าตัวจริง ในส่วนนี้ก็จะลดบทบาทของยี่ปั๊ว ซาปั๊วได้มากขึ้นนอกจากนี้ ได้กำหนดให้มีการเลื่อนวันรับสลากเร็วขึ้น เพื่อลดระยะเวลาในการรวมชุด โดยตัวแทนจำหน่ายทุกประเภทเดิมจะรับสลากในวันก่อนออกรางวัล-วันออกรางวัล-หลังวันออกรางวัล จะเปลี่ยนเป็นรับสลากหลังวันออกรางวัล 3 วัน สำหรับตัวแทนจำหน่ายประเภทสมาคม องค์กรและมูลนิธิ และรับสลากวันสุดท้ายของการจำหน่าย เช่น วันที่ 4 และวันที่ 19 ชณะที่สลากโครงการซื้อ-จองล่วงหน้า เลื่อนวันทำรายการระบบซื้อสลาก เดิมวันที่ 3 หรือวันที่ 18 ของเดือน เปลี่ยนเป็นวันที่ 4 หรือวันที่ 19 ของเดือน และเปิดระบบจองในวันถัดไป โดยในส่วนนี้จะเริ่มดำเนินการตั้งแต่งวดวันที่ 1 พ.ย.เป็นต้นไป (รอบรับสลากวันที่ 22 ต.ค.)นายธนวรรธน์ กล่าวอีกว่า หากมาตรการทั้งหมดยังไม่สามารถทำให้ราคาขายสลากในท้องตลาดปรับ ลดลงมาอยู่ในเกณฑ์ที่กำหนด สำนักงานสลากฯ เองก็มีมาตรการพิเศษที่เตรียมไว้รองรับเรียบร้อยแล้ว แต่ยังไม่เปิดเผยรายละเอียด ยังต้องรอประเมินผลความสำเร็จของมาตรการระยะสั้น 6 เดือนก่อน"เรามีหลายแนวทางเพื่อแก้ปัญหาการขายสลากเกินราคา ไปจนถึงการรวมชุดจนทำให้ราคาสลากแพงขึ้นอย่างชัดเจน หนึ่งในแนวทางนั้นก็คือ อาจจะมีการพิจารณาออกผลิตภัณฑ์ใหม่ๆ เพื่อเพิ่มทางเลือกให้ตลาดและผู้ซื้อมากขึ้น ไปจนถึงสำนักงานสลากฯ อาจจะมีการรวมชุดสลากขายเอง แต่ตรงนี้ต้องพิจารณาถึงช่วงเวลาและความเหมาะสมต่างๆ ประกอบด้วย" นายธนวรรธน์ กล่าว